Versindaba » Vlug van die gees Cas Vos
Posts Tagged ‘Vlug van die gees Cas Vos’
Posted in Uncategorized | Comments Off on Nuwe publikasie: Vlug van die gees (Cas Vos) Foto ter illustrasie Foto: iStock
’n Kille herinnering aan hoe onveilig ons skole geword het, het Saterdag op Netwerk24 verskyn.
Op bl. 4 word berig oor rowers wat by die Sea Point High School in Kaapstad ’n onderwyseres en leerlinge tydens ’n eksamen van 50 selfone beroof het. Op dieselfde blad verskyn ’n berig oor ’n leerling aan Forest High School in Johannesburg wat vermoedelik deur ’n mede-leerling doodgesteek is.
Daarnaas is ’n storie oor ’n onderwyser by Mabusabesala Sekondêre Skool in Mpumalanga wat geskors is nadat hy met ’n pistool in die hand eksamentoesig gehou het.
Duidelik word ons skole nie gespaar in die golf van misdaad en geweld wat oor die land spoel nie.
Intussen het Rapport Sondag berig dat Afrikaanse openbare skole deesdae tot soveel as R48 000 per maand bestee om hul terreine privaat te beveilig.
Luidens ’n verslag van die Skole-ondersteuningsentrum (SOS) het 87% van die 106 skole wat aan die peiling deelgeneem het, al inbrake beleef. By 60% van hulle het mense al onregmatig toegang tot die skool verkry. By 41% van die skole is kinders al met dwelms betrap, en 23% van die skole is al deur betogings ontwrig.
Wanneer ouers soggens hul kinders by skole aflaai, moet hulle dit kan doen in die wete dat hulle kinders veilig sal wees.
Dis skreiende statistieke wat die regering en die onderwysdepartement, wat primêr verantwoordelik moet wees vir die veiligheid in ons skole, tot dringende aksie moet oorhaal.
Wanneer ouers soggens hul kinders by skole aflaai, moet hulle dit kan doen in die wete dat hulle kinders veilig sal wees in ’n omgewing waar die bedreiging van lewensverlies of ernstige beserings nie met die leerproses inmeng nie.
Die verbluffende bedrae geld wat by skole uitgegee word, kom eintlik maar uit die sak van ouers wat dit uiteindelik in die vorm van verhoogde skoolfonds sal betaal.
En dít nadat onderwys reeds jaarliks die grootste deel van die nasionale begrotingskoek kry – weliswaar met skokkende swak resultate.
Dan moet daar ook ’n vinger in die rigting van die onderwysvakbond Sadou gewys word. Dié vakbond help allermins bou aan die boodskap dat die veiligheid van skole heilig behoort te wees. Inteendeel, met elke staking is geweld en intimidasie teen onderwysers én kinders deel van die taktiek.
Dit alles moet nóú stop.
Meer oor: Onveilige Skole | Onderwys | Skole | Skoleveiligheid | Hoofartikel